SHBA: Shtypi etnik që i shërben komuniteteve të imigrantëve
Ky shtyp jo vetëm që informon lexuesit me origjinë të huaj, me lajme nga vendet e tyre të lindjes, por u mëson atyre mbi nevojat e jetë
Larmia e ngjyrës së lëkurës dhe theksi i ndryshëm i gjuhës, e bëjnë një darkë çmimesh për Shoqatën e Shtypit të Pavarur, të duket më tepër si një festë e punonjësve të OKB-së, sesa si festimi i arritjeve të shtypit etnik, si dhe të gazetave dhe revistave në gjuhë të huaja që informojnë komunitetin e imigrantëve në Shtetet e Bashkuara. Andrju Uajt, një nga themeluesit e Shoqatës së Shtypit të Pavarur, thotë se divizioni i shtypit etnik ka gjetur një strehë të natyrshme në Nju Jork, ku 40 përqind të popullsisë ka lindur jashtë vendit. Sipas Antoni Avinkulah, ish-redaktorit të së përjavshmes Filipino Express, në Nju Xhersi, shumë artikuj të shtypit etnik ofrojnë ndihmë praktike për imigrantët e sapo-ardhur, për t’u adoptuar më lehtë në jetën amerikane. Leximi i gazetës në gjuhën e origjinës mund të përfaqësojë një sfidë për ata që nuk kanë qenë të shkolluar në vendin e tyre. Uenxhi Dong, e cila shkroi për gazetën e respektuar të Hong Kongut, Ming Pao, shpjegon. Por sfidat e shumta me të cilat përballen imigrantët mund të përfaqësojnë një përgjegjësi për gazetarët të cilët mundohen të informojnë dhe ndihmojnë komunitetin. Një nga këto raste është gazetarja Eva Kern, fituese e një çmimi me një gazetë etnike polake. Ajo u mundua t’i përgjigjej komunitetit për problemin e përfitimeve nga sigurimet shoqërore për imigrantët e paligjshëm. Sot ka më shumë se 1 mijë gazeta dhe revista, të cilat u shërbejnë vetëm komuniteteve etnike dhe me origjinë të huaj anë e mbanë Shteteve të Bashkuara. Me një nivel të lartë rekord të imigracionit, i cili vazhdon të rritet, në Shtetet e Bashkuara pritet të rritet si forca edhe larmia e shtypit në gjuhë të huaja. //ze//